Vezanas
Vezanas (arab. وزان = Wazzān, pranc. Ouezzane) – miestas šiaurės Maroke, Tanžero-Tetuano-Hoseimos krašte, į šiaurės rytus nuo Rabato. Alyvų aliejaus, kilimų gamyba, džiovinamos vynuogės, išdirbama vilna. Veikia malūnai. Vezanas yra musulmonų piligrimystės centras, čia seniau klestėjo sufizmas. Tai taip pat ir Maroko žydų religinis centras, nes čia yra žymaus XVIII a. rabino Amramo ben Divano kapas.